kardosdrur/scandi-wiki huggingface dataset:
Damnatio memoriae

Damnatio memoriae er et latinsk begreb, som betyder fordømmelse af eftermælet og var en vanære, som det romerske senat kunne idømme forrædere og andre, der havde skadet den romerske stat. Personen skulle altså ikke slettes af historien, men huskes med vanære.

Praksis i Rom, 
Dommen indebar at alle æresbevisninger blev frataget, at navnet blev fjernet fra offentlige æreslister og tab af alle borgerrettigheder. I det romerske samfund betød ære alt for en borger, og tabet af den blev anset for at være en overordentlig hård straf.

De bedst kendte tilfælde af damnatio memoriae var fordømmelsen af en række upopulære kejsere efter deres død. Den første som blev udsat for det var Nero, senere fulgte Domitian og Commodus. Når et kejser var idømt damnatio memoriae ,betød det, at alle statuer skulle fjernes, indskrifter skulle slettes, bygninger skulle omdøbes eller have deres gamle navn tilbage osv. Senere tids historieforskning har vist, at disse domme i højere grad har afspejlet holdningen hos vinderne af en magtkamp end hos folket. Den afhang sjældent af, om den dømtes regeringsførelse ud fra objektive kriterier havde været dårlig eller ej.

Lignende praksis i andre kulturer 

 Egypten: Kartoucher med kætterkongen Akhnatons navn blev fjernet af hans efterfølgere
 Grækenland: Herostratos satte ild til Artemistemplet i Efesos for at blive berømt, derfor blev det besluttet at hans navn aldrig mere måtte blive brugt, (hvilket ikke helt lykkedes), så det er modsat damnatio memoriae
 Venedig: Dogen Marino Faliero blev idømt damnatio memoriae efter et mislykket kupforsøg i 1355
 Sovjetunionen: Efter Stalins udrensninger i 1930'erne blev flere af hans ofres bøger og portrætter destrueret eller fjernet fra fotografier.

Litteratur 
Peter Ørsted, Nero : kejser i Rom, kbh, 2004 

Romerriget
Tau-kors

Tau-kors er en speciel type kors. I Assisi og i forbindelsen med franciskanerordenen ser man ofte en særlig udformning af korset i form af et T ofte med arme, der bliver bredere udad og er skråt afskårne.
Denne korsform har navn efter det græske bogstav 'tau'.

Frans af Assisi mødte først denne korsform, da han tog sig af de spedalske. I den sammenhæng brugte han og hans medarbejdere korset i denne form som en talisman, der skulle beskytte mod smitte. Det blev hans fortrukne form for kors, som både mindede ham om Kristi lidelse og også forpligtelsen til at tage sig af de mindste, de spedalske og andre udstødte på hans tid.

Brugen af denne korsform fik en særlig understregning, da pave Innocens III åbnede det 4. Laterankocil i 1215 og der brugte opfordringen fra Ezekiels bog 9,4 til retfærdighed. I det pågældende bibelvers hedder det, at de retfærdige skal kendes på et tegn på deres pande, og ordet tegn er i Vulgata blevet oversat med 'thau' ("Transi per mediam civitatem in medio Ierusalem et signa thau super frontes virorum gementium et dolentium super cunctis abominationibus, quae fiunt in medio eius".)

Denne brug af ’tau’ som symbol på reform og retfærdighedssøgen tog franciskanerne til deres hjerte. I dag er denne korsform blevet særegen for franciskanerne.
Det bæres ofte som pilgrimstegn udskåret i oliventræ, båret i en snor med tre knuder, svarende til de tre knuder, som franciskanerne har på den snor, de bærer om livet, og som ses som symbol på de tre munkeløfter, kyskhed, lydighed og fattigdom.

Franciskansk
Kristendom
Heraldiske kors
Rødovre Mighty Bulls

Rødovre Mighty Bulls er en ishockeyklub, der spiller i den bedste danske række ishockeyliga. Rødovre Mighty Bulls er den professionelle eliteoverbygning på Rødovre Skøjte & Ishockey Klub (RSIK).

Rødovre Mighty Bulls har (sammen med moderklubben RSIK) vundet det danske mesterskab 6 gange: i 1978, 1983, 1985, 1986, 1990 og senest i 1999, og i 2007 blev de danske pokalmestre efter en sejr over Odense i finalen. Udover guldmedaljerne er det blevet til sølv i 1979, 1981, 1982, 1991 og 2001 samt bronze i 1987, 1992, 1993 og 2013.

Ishockeyen i Rødovre kunne i 2014 fejre 50 års jubilæum i den bedste danske ishockeyliga. Rødovre er den eneste klub, der har haft et hold i ligaen i 50 år i træk.

De største rivaler for klubben er Herlev Eagles og Rungsted samt naboerne fra Hvidovre.

Talentarbejde 

Moderklubben RSIK er kendt for sit stærke talentarbejde, noget som Rødovre Mighty Bulls også bidrager til og nyder godt af. Her er en liste over nogle af de talenter som klubben har fostret over de seneste år:

 Jannik Hansen
 Morten Madsen
 Mads Bødker
 Mikkel Bødker
 Lars Eller
Sebastian Dahm
Jesper Jensen Aabo
Mathias Bau Hansen

En del af disse talenter er dog alle i en relativ ung alder søgt til stærkere ishockeynationer som Sverige og Canada for at udvikle deres spil yderligere.

Fans og tilskuere 

Tilskuerrekorden er 3.600 tilskuere mod Frederikshavn White Hawks d. 23. marts 1999. Rekorden blev tangeret den 26. januar 2012, da man i samarbejde med Rødovre Lokal Nyt arrangerede Operation: Fyld Hallen, og igen den 13. februar 2015.

Social og lokal ansvarlighed 

Rødovre Mighty Bulls støtter socialt eller lokalt arbejde og giver f.eks. klubben reklameplads til Børnefonden og Kræftens Bekæmpelse, ligesom man også deltager og bidrager til lokale arrangementer og samarbejder.

Spillere

Nævneværdige spillere

I foyeren i Rødovre Skøjte Arena hylder klubben sine "legender". De første til at blive hædret på denne måde var Jannik Hansen, Lars Eller og Mikkel Bødker, der trådte sine barnesko i Rødovre, og som opnåede flotte karrierer i National Hockey League.

Senest har de tre NHL-legionærer fået selskab af Michael Smidt, der spillede for Rødovre Mighty Bulls i hele sin karriere. Han debuterede som 16-årig i 1995 og sluttede karrieren som 34-årig i 2014 efter 669 kampe i Rødovre-trøjen, hvilket er klubrekord, samt Michelle Karvinen, der fik sin ishockeyopdragelse i Rødovre, og som bl.a. har vundet VM og OL-medaljer med Finlands landshold.

Pensionerede trøjenumre 

Følgende trøjenumre er fredede i klubben og benyttes derfor ikke længere på klubbens hold:
 5 Tommy Pedersen
 29 Jannik Stæhr

Aktuel spillertrup 

I sæsonen 2018-2019 består truppen af følgende spillere.

Målmænd

Backs

Forwards

Noter

Eksterne kilder/henvisninger 

 Rødovre Mighty Bulls' officielle hjemmeside
 Rødovre Skøjte & Ishockey Klubs' officielle hjemmeside

Ishockeyklubber i Danmark
Etableret i 1961
Mighty Bulls
Ishockeyklubber i Superisligaen
Kristne symboler

Kristne symboler. Symbol, på græsk symbolon, kommer af det græske verbum symballein, der betyder "sammenføje, passe sammen".
(Dahlby, s.7)

Billedgalleri 

(Kilde: :commons:Religious_symbol#Christianity)

Se også 
 Symbol

Litteratur 
 Dahlby, Frithiof (1985, 1963) Symboler i kirkens billedsprog. Oversættelse ved Marie Hvidt. København: Gad. Originaltitel: De heliga tecknens hemlighet. DK5=24.5.

Eksterne henvisninger 

 Kristne symboler  – 4 udstillinger med fælles tema

 Kategori på Commons 'Religiøse symboler', her de kristne: Religious symbols, Christianity

 Christian symbolism (engelsk Wiki)

 Eksempler på religiøse symboler, også kristne: Symbol#Beispiele (tysk Wiki)

 Generelt om symboler i religion: Symbol#In_der_Religion (tysk Wiki)

 Fra et tysk leksikon: Christliche Symbole
Prins Gustav

Se også Gustav (navn)
Prins Gustav eller Prins Gustaf har gennem tiden været navnet på flere danske og udenlandske prinser:
 Kronprins Gustav af Sverige (1799–1877) – søn af Kong Gustav 4. Adolf af Sverige
 Prins Gustaf af Sverige (1827–1852) – søn af Kong Oscar 1. af Sverige
 Prins Gustav af Danmark (1887–1944) – søn af Kong Frederik 8. af Danmark
 Prins Gustav af Berleburg (født 1969) – søn af Prinsesse Benedikte af Danmark og Prins Richard af Berleburg
Knofedt

Knofedt er et udtryk for (hårdt) fysisk arbejde, det bruges f.eks. ved gulvvask, "brug sæbevand og knofedt". 

Det bliver også brugt af svende som en spøg til at sende stakkels lærlinge ud på fupærinder for at gøre sig selv til grin. Når lærlingen spørger de andre svende efter knofedtet bliver de blot sendt videre eller grinet af indtil de fatter mistanke og må gå tilbage med røde ører.

Eksterne Henvistninger 

 Ord og Sag 9  Institut for Jysk Sprog- og Kulturforskning

Ord og vendinger
Malmö Redhawks

Malmö Redhawks (tidligere Malmö IF, MIF, MIF Redhawks) er en svensk ishockeyklub, der har vundet det svenske mesterskab i ishockey to gange ( hhv. 1992 og 94). Klubben har også vundet EM for klubhold i 1992. Klubben har hjemmebane i den nyopførte Malmö Arena. Klubben spiller fra sæsonen 2007-08 i Allsvenskan efter at være rykket ud af Elitserien i sæsonen 2006-07.

Historie 

Før 1972 var klubben en del af Malmö FF. Men folkene i fodboldklubben syntes efterhånden at ishockey-afdelingen var blevet for dyr og derfor blev ishockey-afdelingen skilt fra under navnet Malmö IF.

Efter at have tilbragt de første år i de lavere rækker satser klubben stort i 1988 anført af byggematadoren Percy Nilsson. Man henter en række navne til klubben, ikke mindst målmanden for Tre Kronor, Peter Lindmark. Målet er helt klart at etablere sig som en magtfaktor i svensk ishockey. I andet forsøg lykkes det i 1990 at rykke op i eliteserien. Herefter er klubben i en årrække med i toppen af svensk ishockey med de to svenske mesterskaber i 1992 og 1994 som de absolutte højdepunkter.

I sæsonen 2004-05 rykkede klubben ud af den svenske eliteserie for første gang. Efter denne sæson trækker Percy Nilsson sig som formand efter at han er blevet dømt for skattefusk med nogle spilleres lønudbetalinger. Han blev dog senere frikendt ved en højere retsinstans.

Sæsonen 2005-06 tilbringes i Allsvenskan. Her viser man klassen og det lykkes relativt enkelt at sikre sig oprykning til eliteserien.

Sæsonen 2006-07 bliver ingen succes. Mange spillere hentes ind og ligeså mange ryger ud. På isen fungerer spillet ikke og klubben rykker ned i Allsvenskan igen efter blot en enkelt sæson i Eliteserien.

Ny arena og økonomiske problemer 
Den nye multiarena Malmö Arena med plads til ca 13700 tilskuere bliver klubbens nye hjemmebane fra sæsonen 2008-09. På isen kniber det dog med at levere præstationer der kan matche de fine nye rammer. Det meste af sæsonen ligger man udenfor de pladser der spiller om oprykning til Elitserien. Undervejs i sæsonen rammes klubben desuden af alvorlige økonomiske problemer bl.a. som følge af finanskrisen. Samtlige spillere fritstilles eftersom klubben ikke kan garantere lønudbetalinger og adskillige spillere vælger at forlade klubben, mens hele syv junior-spillere indlemmes i senior-truppen for at erstatte de spillere der har forladt klubben. Blandt de spillere der vælger at blive i klubben er de to danske landsholdsspillere Jesper Damgaard og Nichlas Hardt. Holdet får en nytænding efter de økonomiske problemer og begynder at levere bedre resultater på isen og med få kampe tilbage i HockeyAllsvenskans grundspil har man stadig en reel chance for at kvalificere sig til slutspillet om oprykning til Elitserien.

Danske spillere 

 Frans Nielsen (2001-05)
 Kim Staal (1996-2006)
 Peter Hirsch (2004-05)
 Jesper Damgaard (1993-2000, 2008-? )
 Lasse Degn (2003-04)
 Nichlas Hardt (2008-? )
Fredrik Storm (1989-? )

"Fredede" numre 
 Nr 18 – Patrik Sylvegård
 Nr 25 – Kaj Olsson
 Nr 05 - Roger Nordström

Ishockeyklubber i Sverige
Redhawks
Kristianofobi

Kristianofobi betegner frygt og had til kristne eller til kristendom i almindelighed. Udtrykket har sin oprindelse hos den amerikanske forsker J.H.H. Weiler og blev detaljeret beskrevet af en amerikansk katolsk teolog og forfatter George Weigel i The Cube and the Cathedral: Europe, America, and Politics Without God (2005).

I december 2004 påpegede Pave Johannes Paul 2., at kristianofobi spredes over hele verden, idet han opfordrede FN til at udarbejde love om kristianofobi, ligesom det er sket i forbindelse med islamofobi og antisemitisme.

FNs Menneskeretskommission i Geneve taler nu om "antisemitisme, islamofobi og kristianofobi" og brugen af ordet kristianofobi er blevet foreslået til brug i FNs Generalforsamling.

Kristendom
Fobier
Demokraterne (grønlandsk parti)

Demokraterne (grønlandsk: Demokraatit) er et liberalt og socialliberalt grønlandsk politisk parti, som lægger lige stor vægt på at være socialt bevidst og liberalt orienteret. Partiets formand er Jens-Frederik Nielsen.

Valgresultater

Folketinget 
Ved folketingsvalget den 13. november 2007 fik partiet 4.585 stemmer, hvilket dog ikke var nok til at blive repræsenteret. Partiet indgik i august 2007 en samarbejdsaftale med Det Konservative Folkeparti i Danmark. Denne aftale blev dog opsagt igen i foråret 2010. I december 2012 indgik partiet en ny samarbejdsaftale med Det Radikale Venstre.

Landstinget 
Ved Landstingsvalget 2. juni 2009 fik partiet 12,7% af stemmerne og vandt 4 af 31 mandater. Partiets landstingsgruppe bestod af Jørgen-Ole Nyboe Nielsen (kendt som "Dino"), Anda Uldum, Justus Hansen og Astrid Fleischer Rex. Et landstingsmedlem, Niels Thomsen, valgte at nedlægge sit mandat i december 2011.

Partiet indgik i juni 2009 en koalitionsaftale med partierne Inuit Ataqatigiit og Kandidatforbundet. Denne koalition har frem til Landstingsvalget i 2013 udgjort Grønlands Landsstyre (Naalakkersuisut). I perioden, april 2011 og frem til 2013 valget, havde partiet to landsstyremedlemmer: Uddannelse og Forskning (Undervisningsminister) og Boliger og infrastruktur (Bolig- og Trafikminister).

Ved Landstingsvalget 12. marts 2013 fik Demokraatit to mandater, der gik til hhv. Palle Christiansen og partiets formand Jens B. Frederiksen.

Partiets historie 
Partiet blev stiftet af Per Berthelsen den 28. november 2002. Per Berthelsen var kort forinden blevet ekskluderet fra partiet Siumut grundet sin modstand mod at godkende ekstrabevillinger til byggeri af en ny universitetsbygning i Nuuk. Dette krav om økonomisk ansvarlighed kom til at udgøre en del af det nye partis idégrundlag. Partiet fik 5 mandater ud af 31 mulige ved valget til det grønlandske parlament i 2002. Ved det efterfølgende valg i 2005 gik partiet frem til 7 mandater. Per Berthelsen var formand frem til 2007 hvor han ved kampvalg under en ekstraordinær generalforsamling blev efterfulgt af Jens B. Frederiksen. Per Berthelsen meldte sig herefter ud af partiet og søgte optagelse i Inuit Ataqatigiit, hvor han dog blev nægtet optagelse, hvorefter han igen blev optaget som medlem af Siumut, som kort efter udnævnte ham til landsstyremedlem for finanser (Finansminister).  

I perioden op til og efter dette kampvalg forlod, udover Per Berthelsen, tre medlemmer landstingsgruppen, som herefter bestod af Palle Christiansen, Jens B. Frederiksen og Astrid Fleischer Rex. F.eks. skrev Marie Fleischer 16. maj 2008 at hun ikke kunne forblive i den Demokratiske landsstyregruppe, idet hun fandt, at partiet var blevet for topstyret. Hun beskyldte Palle Christiansen for at have planlagt udviklingen, der førte til at partiet fik ny formand.

Kilder

Eksterne henvisninger 
 Partiets hjemmeside 
 Oplysning om samarbejdsaftalen med Det Radikale Venstre 
 Niels Thomsen forlader Politik 

Politiske partier i Grønland
Socialliberale partier
Etableret i 2002
Gramps

GRAMPS (Genealogical Research and Analysis Management Programming System ) er et open source-slægtsforskningprogram. Det er oversat til mange sprog, herunder dansk (fra version 0.7.3 i 2002).

Eksterne henvisninger 

 Gramps on SourceForge
 Gramps Download til BSD, Linux, Solaris, Windows og Mac OS X

Kilder

Slægtsforskningprogrammer
Linux-software
Windows-software
Ralph Lauren

Ralph Lauren (født Ralph Lifschitz 14. oktober 1939) er en amerikansk modedesigner, der er kendt for at have grundlagt Ralph Lauren Corporation.

Han er født i Bronx i New York City.

Ralph begyndte tidligt at arbejde efter skole, så han kunne tjene penge til tøj. Den fire år yngre Calvin Klein boede i samme nabolag, men det vides ikke, om de to mødtes der.

Da Ralph var 16 år, ændrede hans bror, Jerry, deres efternavn Lifschitz til Lauren.

I 2019 estimerede Forbes hans formue til $6,3 mia., hvilket gør ham til den 102. rigeste person i USA.

Referencer

Eksterne henvisninger 

 

Modeskabere fra USA
Personer fra New York City
Jøder fra USA
Øvre Schlesiske Metropolforening

Øvre Schlesiske Metropolforening (polsk: Górnośląsko-Zagłębiowska Metropolia) er en foreslået union af byer i den historiske region Øvre Schlesien i det sydlige Polen ved floderne Wisła og Oder.

Byer i Polen
PBS (flertydig)

PBS, akronymet kan have flere betydninger og henviser til forskellige artikler:

 PBS – Payment Business Services, elektronisk betalingsformidling.
 Privatbanen Sønderjylland – dansk privatbane oprettet i 1998, konkurs i 2001.
 Public Broadcasting Service – et amerikansk tv netværk
Tarzan

Tarzan (John Clayton II, Lord Greystoke) er en fiktiv figur, et arketypisk naturbarn opvokset i den afrikanske jungle af Mangani-aberne; senere oplever han civilisationen kun for at afvise den og vende tilbage til naturen som en heroisk eventyrer. Tarzan, der er skabt af Edgar Rice Burroughs, optrådte første gang i romanen Tarzan, Abernes konge (som magasinudgivelse 1912 og bogudgivelse 1914) og derefter i 25 efterfølgere, flere autoriserede bøger af andre forfattere og utallige værker i andre medier, både autoriserede og uautoriserede . Spillefilmversionen med Tarzan som den ædle vilde ("Me Tarzan, You Jane"), der portrætteres af Johnny Weissmuller, afspejler ikke den oprindelige figur i romanerne, der er elskværdig og yderst sofistikeret.

Eksterne henvisninger 

 
Fiktive personer
Støvler

En støvle er et stykke fodtøj med skaft, som dækker mere eller mindre af benet. De korteste støvler, som kun dækker 5-10 cm over ankelknoen, hedder støvletter.

Støvler er udviklet til ridning, hvor støvlens skaft beskytter mod slag fra grene under ridningen og beskytter underbenet mod trykninger mod hestens side.

Støvler var tidligere forbeholdt adel og kongelige, da både materiale, vedligeholdelse og fremstilling var kostbar. Jævne folk havde et stykke læder bundet om benet.

Vinterstøvler 
Vinterstøvler har en tyk bund og er lavet af slidstærkt, solidt og vandtæt materiale. De bruges oftest i polarområder og tempererede lande. I de tempererede lande når det bliver vinter og sneen kommer.

Oprindelse 
Inuitterne i Alaska udviklede traditionelle vinterstøvler af sælskind, hundehår, jærvpels og dekorative mønstre af sæl. Vinterstøvlen var det nødvendigste udstyr for inuitterne. 

Man har opdaget, at Ötzi vandrede i Alperne mellem Østrig og Italien med støvler på. De betegnes nu som verdens ældste vinterstøvler. De bestod af bjørneskind, småpinde, siv, tørt græs og rådyrskind yderst, som til sidst var bundet sammen, så han kunne vandre i de snedækkede bjerge.

Eksterne henvisninger 

 The history of boots
The Usual Suspects

The Usual Suspects er en amerikansk film fra 1995 skrevet af Christopher McQuarrie (som fik en Oscar for bedste originale manuskript) og instrueret af Bryan Singer.

Medvirkende
 Gabriel Byrne – Dean Keaton
 Stephen Baldwin – Michael McManus
 Benicio Del Toro – Fred Fenster 
 Kevin Pollak – Todd Hockney
 Kevin Spacey (Oscar for bedste mandlige birolle) – Roger 'Verbal' Kint
 Pete Postlethwaite – advokat Kobayashi 
 Chazz Palminteri – toldagent Dave Kujan

Eksterne henvisninger 
 

Amerikanske film fra 1995
Kriminalfilm fra USA
Film instrueret af Bryan Singer
Tulum

Tulum (eller Tuluum) er en præcolumbiansk mayaby beliggende i Mexico på Yucatán-halvøens østside. Byen ligger på en høj kridtklint over det Caribiske Hav, og var før den spanske erobring af Mellemamerika en vigtig handelsby. Byen var omkranset af en forsvarsmur og dens vigtigste tempel var viet til Ixmana.

Præcolumbianske kulturer
Rødovre Skøjte & Ishockey Klub

Rødovre Skøjte & Ishockey Klub (RSIK) er en dansk ishockey- og kunstskøjteløbsklub, der hører hjemme i Rødovre Skøjte Arena. Den blev stiftet d. 24. oktober 1961 i Rødovre Skøjtehal og er opdelt i en afdeling for ishockey og en for kunstskøjteløb. Ishockeyafdelingen fungerer som moderklub for den professionelle eliteoverbygning Rødovre Mighty Bulls.

Klubben blev til efter at Rødovre Kommune opførte den første overdækkede skøjtehal i Danmark. Rødovre Skøjtehal blev senere kendt under tilnavnet "Kostalden", blandt andet på grund af lugten af ammoniak, der stammede fra køleanlægget, og Rødovre Kommunes våbenskjold med en tyr.. I 1995 blev "Kostalden" afløst af en ny skøjtehal, Rødovre Skøjte Arena, som har plads til 3.600 tilskuere. Ca. 15 år senere blev denne hal suppleret af en træningshal umiddelbart ved siden af, så klubben nu råder over to isflader.

RSIK er kendt for et dygtigt talentarbejde og har igennem mange år været blandt topholdene i ungdomsrækkerne i dansk ishockey.

Referencer 
 Rødovre Skøjte & Ishockey Klub - Ishockeyafdelingen
 Rødovre Kunstskøjteløb

Noter 

Ishockeyklubber i Danmark
Skøjteklubber i Danmark
Skøjte & Ishockey Klub
Robert Andrews Millikan

Robert Andrews Millikan (født 22. marts 1868 i Morrison, Illinois, død 19. december 1953 i San Marino, Californien) var en amerikansk fysiker, der i 1910 som den første målte elektronens elektriske ladning. Dette skete ved, at han studerede virkningen af en elektrisk ladet oliedråbes frie fald i et elektrisk felt og opdagede, at dråbens ladning altid var et helt antal elektriske elementarladninger. Millikan studerede også den fotoelektriske effekt, som Albert Einstein havde opstillet en formel for, og fandt herved værdien af Plancks konstant. At han i sine unge dage blev fysiker skyldtes, at han ved en fejltagelse var blevet bedt om at undervise et semester i fysik på universitetet, hvor han var kommet for at læse græsk; han slog til og blev siden professor.

Millikan modtog i 1923 Nobelprisen i fysik for arbejdet med den elektriske elementarladning samt på den fotoelektriske effekt.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
John Rennie

John Rennie (født 7. juni 1761, død 4. oktober 1821) var en skotsk ingeniør og brobygger, der bl.a. byggede den første Waterloo Bridge over Themsen (1810-1817), Southwark Bridge (1815-1819) og London Bridge (fuldført af hans søn – som også hed John Rennie – i 1831).

Ingeniører fra Storbritannien
Briter i 1700-tallet
Briter i 1800-tallet
One-time pad

Et one-time pad er en kryptografisk algoritme, hvor man har en nøgle der er lige så lang som klarteksten. På denne måde har bliver hvert symbol i klarteksten så at sige krypteret med sin egen nøgle, der ikke har nogen relation til de andre.

One-time pad er den eneste beviseligt 100% sikre krypteringsalgoritme, forudsat at nøglen er tilfældigt valgt (dvs. ikke valgt via en computers tilfældig-tal-generator), og kun anvendes én gang. Dette skyldes at der er lige så meget information i nøglen som i meddelelsen. Selv ikke et brute force angreb kan bryde et one-time pad, for selv om man på et tidspunkt får den rigtige klartekst, får man også samtlige andre tekster med samme længde. Det er således umuligt at afgøre om IUHFYDFLIKELIEWZEQZPOM skal dekrypteres til ANGRIBDALENKLOKKENTOLV eller FORSVARFORTETVEDDAGGRY.

På grund af den lange nøglelængde er one-time pad upraktisk, men har været anvendt i praksis til at kryptere "den røde linje" mellem Det Hvide Hus i Washington og Kreml i Moskva.

Eksterne links 

Kryptografi
Anna Pavlova

Anna Pavlova (, ; født 12. februar 1881 i Sankt Petersborg, død 23. januar 1931 i Haag i Holland) var en russisk danserinde, der blev betragtet som én af de allerstørste balletdansere nogensinde. Hun blev i 1906 udnævnt til prima ballerina ved Mariinskijballetten i Sankt Petersborg og rejste i 1909-1911 rundt med Ballets Russes under ledelse af legendariske Sergej Djagilev. I 1914 dannede hun sit eget kompagni, der turnerede over hele verden; især huskes hun for sin glansrolle i Svanesøen. Hendes berømte Svanens Død er fra en ballet med musik fra Dyrenes Karneval.

I 1927 modtog hun Ingenio et arti.

Eksterne henvisninger 
  (Den her angivne fødselsdato er efter den julianske kalender)

Balletdansere fra Rusland
Personer fra Sankt Petersborg
Modtagere af Ingenio et arti